OpenLLM-France/wikimedia huggingface dataset:
# Geografia cultural

La Geografia cultural és una branca de la Geografia humana i podria definir-se, suscitament, com l'estudi de la part geogràfica de la cultura humana.

## Història

Des dels inicis de la Geografia, les primeres obres dels autors grecs, com Estrabó o Ptolemeu, dediquen una part important del seu discurs als aspectes culturals dels llocs descrits, especialment als costums dels pobles que hi viuen.
En el moment que la ciència geogràfica esdevé més acadèmica, i es van diferenciant noves branques de la geografia, als EUA i a partir de l'obra de Carl. O. Sauer, professor de la Universitat de Califòrnia, a Berkeley, s'inicia la més coneguda de les escoles de la Geografia Cultural.
Centrada en l'estudi dels "paisatges culturals", aquest concepte que ressalta la capacitat dels coneixements i activitats humanes per modificar i construir paisatges, és vist com una reacció a les idees geogràfiques predominants a l'inici de la carrera de C. O. Sauer, descrites com a determinisme geogràfic, on es considerava l'acció humana com a directament condicionada o "determinada" pel marc físic on s'assentava.
L'article "Recent Developments in Cultural Geography", publicat l'any 1927 per Sauer, és una fita per a la Geografia Cultural, en una línia que durant molts anys ha estat conreada pels geògrafs americans.
A Europa el concepte de Geografia Cultural ha anat més lligat al de Geografia Humana, ressenyant-se com a precursors a Friederich Ratzel a Alemanya, o bé Paul Vidal de la Blache a França.

## El segle XXI

La Geografia Cultural abasta camps tan actuals com la globalització, l'hegemonia cultural o bé el colonialisme i l'imperialisme, així com els temes clàssics de regió cultural o paisatge cultural.

## Vegeu també

* Geografia de les emocions
# Mont Eta

L'Eta (en llatí: Oeta, en grec antic: Οἴτη) és un puig situat al sud de Tessàlia, a la part sud de la Ftiòtida i Fòcida septentrional, un ramal sud-oriental de la serralada del Pindos. El seu punt més alt fa 2.152 metres.
Discorre en direcció sud-est, i forma una barrera natural al nord de la Grècia central. L'única entrada a Grècia des del nord és per l'estreta obertura que queda entre el mont Eta i el mar, coneguda com el pas de les Termòpiles. La muntanya que es troba al damunt de les Termòpiles l'anomenen Cal·lídrom tant Estrabó com Titus Livi. (Titus Livi diu que Cal·lídrom és el cim més alt del mont Eta; i Estrabó està d'acord amb ell en descriure el cim més proper a les Termòpiles com la part més alta de la serralada. Però és molt més alt el mont Patriòticos, situat més a ponent. Estrabó diu que l'Eta té uns 200 estadis de longitud. Segons la mitologia grega i romana, aquí hi va morir Hèracles cremat per la seva pròpia mà, i els poetes romans li donen a aquest heroi l'epítet d'Eteu.
Pel nom d'aquesta muntanya, el districte meridional de Tessàlia s'anomenava Etea (Οἰταῖα, segons Estrabó), i els seus habitants eteus (Οἰταῖοι, segons Heròdot) També hi havia una ciutat, Eta, que es diu que va fundar Amfís, fill d'Apol·lo i Driope.

## Referències

* 1 2 3 4 Smith, William (ed.). «Oeta». Dictionary of Greek and Roman Geography (1854). [Consulta: 19 maig 2024].
* ↑ Estrabó, Geografia, IX, 428
* ↑ Titus Livi. Ab Urbe Condita, XXXVI, 15
* ↑ Heròdot. Històries, VI, 217
* ↑ Antoní Liberal. Recull de metamorfosis, C, 32
# Copa d'Europa de futbol 1966-67

La Copa d'Europa de futbol 1966-67 fou l'edició número 12 en la història de la competició. Es disputà entre l'octubre de 1966 i el maig de 1967, amb la participació inicial de 33 equips de 32 federacions diferents.
La competició fou guanyada pel Celtic F.C. a la final enfront l'Inter de Milà. Fou el primer club britànic campió del torneig.

## Ronda preliminar

| Equip 1 | Global | Equip 2 | Anada | Tornada |
| Sliema Wanderers | 1-6 | CSKA Cerveno Zname | 1-2 | 0-4 |
| Waterford | 1-12 | Vorwärts Berlin | 1-6 | 0-6 |

## Primera ronda

| Equip 1 | Global | Equip 2 | Anada | Tornada |
| Malmö FF | 1-5 | Atlètic de Madrid | 0-2 | 1-3 |
| Admira Energie Viena | 0-1 | FK Vojvodina | 0-1 | 0-0 |
| KR | 4-8 | FC Nantes | 2-3 | 2-5 |
| Celtic FC | 5-0 | FC Zürich | 2-0 | 3-0 |
| AFC Ajax | 4-1 | Beşiktaş JK | 2-0 | 2-1 |
| Liverpool FC | 3-3¹ | Petrolul Ploieşti | 2-0 | 1-3 |
| Esbjerg | 0-6 | Dukla Praga | 0-2 | 0-4 |
| Haka | 1-12 | RSC Anderlecht | 1-10 | 0-2 |
| Inter de Milà | 1-0 | Torpedo Moscou | 1-0 | 0-0 |
| Vasas | 7-0 | Sporting | 5-0 | 2-0 |
| 1860 Múnic | 10-1 | Omonia | 8-0 | 2-1 |
| Vålerenga | (abd) | 17 Nëntori Tirana | - | - |
| Aris | 4-9 | Linfield | 3-3 | 1-6 |
| CSKA Cerveno Zname | 3-2 | Olympiakos FC | 3-1 | 0-1 |
| Górnik Zabrze | 3-3² | Vorwärts Berlin | 2-1 | 1-2 |
¹ El Liverpool derrotà el Petrolul Ploieşti 2-0 en el partit de desempat per passar a la segona ronda.
² El Górnik Zabrze derrotà el Vorwärts Berlin 3-1 en el partit de desempat per passar a la segona ronda.

## Segona ronda

| Equip 1 | Global | Equip 2 | Anada | Tornada |
| Atlètic de Madrid | 3-3¹ | FK Vojvodina | 3-1 | 0-2 |
| Nantes | 2-6 | Celtic FC | 1-3 | 1-3 |
| AFC Ajax | 7-3 | Liverpool FC | 5-1 | 2-2 |
| Dukla Praga | 6-2 | RSC Anderlecht | 4-1 | 2-1 |
| Inter de Milà | 4-1 | Vasas | 2-1 | 2-0 |
| 1860 Múnic | 2-3 | Reial Madrid | 1-0 | 1-3 |
| Vålerenga | 2-5 | Linfield | 1-4 | 1-1 |
| CSKA Cerveno Zname | 4-3 | Górnik Zabrze | 4-0 | 0-3 |
¹ El Vojvodina derrotà l'Atlètic de Madrid 3-2 en el partit de desempat per accedir a quarts de final.

## Quarts de final

| Equip 1 | Global | Equip 2 | Anada | Tornada |
| FK Vojvodina | 1-2 | Celtic FC | 1-0 | 0-2 |
| AFC Ajax | 2-3 | Dukla Praga | 1-1 | 1-2 |
| Inter de Milà | 3-0 | Reial Madrid | 1-0 | 2-0 |
| Linfield | 2-3 | CSKA Cerveno Zname | 2-2 | 0-1 |

## Semifinals

| Equip 1 | Global | Equip 2 | Anada | Tornada |
| Celtic FC | 3-1 | Dukla Praga | 3-1 | 0-0 |
| Inter de Milà | 2-2¹ | CSKA Cerveno Zname | 1-1 | 1-1 |
¹ L'Internazionale derrotà el CSKA Sofia 1-0 en el partit de desempat per accedir a la final.

## Final

| Celtic FC | 2-1 | Inter de Milà |
| Gemmell 62' Chalmers 85' | | Mazzola 7' (pen) |
* Guanyador de la Copa d'Europa 1966-67
* Celtic F.C. Primer títol

## Enllaços externs

* Història de la victòria del Celtic a la final de 1967
* Temporada 1966-67 a la web de la UEFA
* RSSSF
# The Black Parade

The Black Parade, és el tercer disc d'estudi del grup de post hardcore My Chemical Romance, que fou llançat internacionalment el 23 d'Octubre de 2006. Com els dos discs anteriors del grup, The Black Parade, és un àlbum conceptual i en aquest cas deixa evoluciona del punk inicial a una òpera rock. Aquest se centra en un pacient de càncer. L'àlbum el va produir Rob Cavallo, que ha produït també la majoria dels Disc compacte de Green Day des de 1994. També és el primer àlbum amb Bob Bryar tocant la bateria. Molts crítics han vist el disc com un espectacle, i ha gaudit d'una crítica generalment favorable. La caixa de l'edició especial de l'àlbum, va ser nominada a un Premi Grammy.

## Cançons

* The end. – 1:52
* Dead! - 3:12
* This Is How I Disappear - 3:59
* The Sharpest Lives - 3:20
* Welcome to The Black Parade - 5:11
* I don't love you - 3:58
* House of Wolves - 3:04
* Cancer - 2:22
* Mama - 4:39
* Sleep - 4:43
* Teenagers - 2:41
* Disenchanted - 4:55
* Famous Last Words - 4:59
* Blood (cançó oculta) - 2:53

### B-Sides

* Heaven Help Us – 2:54
* My Way Home Is Through You – 2:59
* Kill All Your Friends – 4:28

## Crèdits

* Gerard Way - cantant
* Mikey Way - baix elèctric
* Frank Iero - guitarra rítmica i veus de fons
* Ray Toro - guitarra principal i veus de fons
* Bob Bryar - bateria
* Rob Cavallo - piano
* Jaime Muhoberac: Órgue Hammond, sintetizador, y piano a "Blood"
* Cheech Iero: Percussió addicional a "Welcome to the black parade"
* Linda Iero, Donald James, Donna Lee Way: veus addicionals a "Mama"
* Liza Minnelli: Vocalista invitada a "Mama" i "Blood"
* James Jean - Art
* Chris Anthony - Fotògraf
# Frenchboro

Frenchboro és una població dels Estats Units a l'estat de Maine (EUA). Segons el cens del 2000 tenia 38 habitants.

## Demografia

Segons el cens del 2000, Frenchboro tenia 38 habitants, 18 habitatges, i 12 famílies. La densitat de població era de 3,1 habitants/km².
Dels 18 habitatges en un 11,1% hi vivien nens de menys de 18 anys, en un 61,1% hi vivien parelles casades, en un 0% dones solteres, i en un 33,3% no eren unitats familiars. En el 22,2% dels habitatges hi vivien persones soles el 22,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,11 i el nombre mitjà de persones que vivien en cada família era de 2,5.
Per edats la població es repartia de la següent manera: un 18,4% tenia menys de 18 anys, un 10,5% entre 18 i 24, un 21,1% entre 25 i 44, un 39,5% de 45 a 60 i un 10,5% 65 anys o més.
L'edat mediana era de 44 anys. Per cada 100 dones de 18 o més anys hi havia 158,3 homes.
La renda mediana per habitatge era de 38.125 $ i la renda mediana per família de 45.000 $. Els homes tenien una renda mediana de 25.625 $ mentre que les dones 0 $. La renda per capita de la població era de 21.050 $. Cap de les famílies i el 7,1% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Frenchboro». American Fact Finder. Oficina del Cens dels Estats Units, 12-01-2010. Arxivat de l'original el 15 de febrer 2020. [Consulta: 7 d’agost 2010].
* ↑ «Geographic Comparison Table- Frenchboro». American Fact Finder. Oficina del Cens dels Estats Units, 12-01-2010.
# Ceteris paribus

Ceteris paribus (en llatí clàssic caeteris paribus) és una locució llatina en forma d'ablatiu absolut i una clàusula epistemològica que significa ‘essent igual tota la resta’.
S'utilitza un escenari ceteris paribus quan només es té en compte la causa-efecte usant una sola variable i es manté fixa la resta per a reduir la complexitat. En dret es fa servir per a indicar només els canvis d'un text o un conveni i afirmar que res no canvia en tota la resta del text.
El seu corol·lari és mutatis mutandis (‘canviant allò que calgui canviar’): quan només es canvien aspectes accessoris.

## Referències

* ↑ Diccionario de Filosofía (en castellà). Barcelona: SPES Editorial (edició especial per a RBA Editoriales), 2003, p. 39 (Biblioteca de Consulta Larousse). ISBN 84-8332-398-2.
* ↑ Llicó 6. Els mecanismes del mercat» Arxivat 2015-10-06 a Wayback Machine. Universitat de Barcelona, facultat d'Economia
# Ràdula

La ràdula és una estructura que es localitza a la base de la boca dels mol·luscs (amb excepció dels representants de les classes Bivalvia i els Scaphopoda); aquesta estructura està especialitzada a raspar l'aliment. Està constituïda per una cinta en la que es troba un nombre de fileres longitudinals de petites dents quitinoses.
# Astèrix i el cop de menhir

Astèrix i el cop de menhir (títol original: Astérix et le Coup du menhir) és una pel·lícula d'animació franco-alemanya dirigida per Philippe Grimond i estrenada l'any 1989. Adaptació dels albums El combat dels caps (1966) i L'endeví (1972) de la sèrie de dibuixos Astèrix. Ha estat doblada al català per TV3 el 4 d'abril de 1994, i en valencià per a Canal Nou el 12 d'octubre de 1994.

## Argument

El summum al poble: Panoramix ha perdut el cap i la memòria després d'un desafortunat cop de menhir que l'ha tornat boig en despertar. Ha oblidat la fórmula de la poció màgica. El mateix vespre, la tempesta porta un endeví a prediccions inquietants i ambicions desmesurades. Mentre Astérix intenta en va fer raonar els seus amics, els romans aprofiten la confusió per enviar un espia, ni valent, ni subtil però molt carregant.

## Repartiment

| Personatge | Veu original | Veu catalana | Veu valenciana |
| Astèrix | Roger Carel | Xavier de Llorens | Edu Borja |
| Obèlix | Pierre Tornade | Carles Canut | – |
| Prolix | Julien Guiomar | Lluís Marco | – |
| Bonemine | Marie-Anne Chazel | – | – |
| Panoràmix | Henri Labussière | Viçens Manel Domènech | – |
| Centurió | Roger Lumont | Eduard Lluís Muntada | – |
| Assegurançatòrix | Edgar Givry | Francesc Figuerola | – |
| Assegurançatòrix | Jean-Jacques Cramier (veu cantant) | Francesc Figuerola | – |
| Acopdegarròtix | Henri Poirier | Manuel Lázaro | – |
| Optione | Patrick Préjean | Eduard Farelo | – |
| Esautomàtix | Jean-Claude de Goros | Jordi Ribes | – |
| Edatdepèdrix | Paul Bisciglia | Jordi Campillo | – |
| Dona d'Edatdepèdrix | Jeanine Forney | Maria Josep Guasch | – |
| Legionaris | Jean-François Aupied, Edgar Givry i Bruno Choël | Antonio Crespo i Gal Soler | – |

## Box-office

La pel·lícula aconseguirà 1.442.311 entrades a França i 2.457.000 entrades a Alemanya.

## Al voltant de la pel·lícula

* El centurió Caius Faipalgugus s'assembla al general Motus i Optione s'assembla al decurió Septinlapsus de la precedent pel·lícula Astérix a la Bretanya (1986).
* Un album fora de sèrie ha estat realitzat a partir de la pel·lícula.
* Aquesta és la primera pel·lícula d'Astèrix sense Juli Cèsar, aquest últim només s'esmenta. També és la primera pel·lícula d'Astèrix on els romans conquereixen durant un temps el poble dels gals.
* Bernard de Choisy, biògraf d'Albert Uderzo, la considera "la més bella de la sèrie. L'animació és reeixida, els colors magnífics, la banda sonora moderna. La promoció no va poder transmetre la idea de l'extrema qualitat de la pel·lícula. Le Coup du menhir és una gran pel·lícula d'animació".

## Referències

* ↑ «Astèrix i el cop de menhir». esadir.cat.
* ↑ «Avui. 4/4/1994.». [Consulta: 3 gener 2025].
* ↑ «Avui. 12/10/1994.». [Consulta: 3 gener 2025].
* ↑ «stérix et le Coup du menhir». Allociné.
* ↑ de Chosy, Benard. Uderzo-storix : l'aventure d'un Gallo-Romain (en francès). París: Jean-Claude Lattès, 1991, p. 248. ISBN 2-7096-1071-X.
# Copa d'Europa de futbol 1967-68

La Copa d'Europa de futbol 1967-68 fou l'edició número 13 en la història de la competició. Es disputà entre l'agost de 1967 i el maig de 1968, amb la participació inicial de 32 equips de 32 federacions diferents.
La competició fou guanyada pel Manchester United FC a la final davant del SL Benfica per 4-1 al Wembley Stadium de Londres. La final es disputà deu anys després del desastre aeri de Múnic on havien mort vuit jugadors del Manchester.

## Primera ronda

| Equip 1 | Global | Equip 2 | Anada | Tornada |
| Olympiakos Nicosia | 3-5 | Sarajevo | 2-2 | 1-3 |
| Manchester United FC | 4-0 | Hibernians | 4-0 | 0-0 |
| Celtic FC | 2-3 | Dinamo Kiev | 1-2 | 1-1 |
| Górnik Zabrze | 4-0 | Djurgården | 3-0 | 1-0 |
| FC Basel | 4-5 | Hvidovre | 1-2 | 3-3 |
| AFC Ajax | 2-3 | Reial Madrid | 1-1 | 1-2 |
| Skeid | 1-2 | Sparta Praga | 0-1 | 1-1 |
| Karl-Marx-Stadt | 2-5 | RSC Anderlecht | 1-3 | 1-2 |
| Dundalk | 1-9 | Vasas | 0-1 | 1-8 |
| Valur | 4-4 | Jeunesse Esch | 1-1 | 3-3 |
| Glentoran | 1-1 | SL Benfica | 1-1 | 0-0 |
| AS Saint-Étienne | 5-0 | KuPS | 2-0 | 3-0 |
| Beşiktaş JK | 0-4 | Rapid Viena | 0-1 | 0-3 |
| Eintracht Braunschweig | (abd) | Dinamo Tirana | - | - |
| Olympiakos FC | 0-2 | Juventus FC | 0-0 | 0-2 |
| Botev Plovdiv | 2-3 | Rapid Bucarest | 2-0 | 0-3 |
* ↑ Valur passà a la segona ronda per la regla del valor doble dels gols en camp contrari.
* ↑ Benfica passà a la segona ronda per la regla del valor doble dels gols en camp contrari.

## Segona ronda

| Equip 1 | Global | Equip 2 | Anada | Tornada |
| Sarajevo | 1-2 | Manchester United FC | 0-0 | 1-2 |
| Dinamo Kiev | 2-3 | Górnik Zabrze | 1-2 | 1-1 |
| Hvidovre | 3-6 | Reial Madrid | 2-2 | 1-4 |
| Sparta Praga | 6-5 | RSC Anderlecht | 3-2 | 3-3 |
| Vasas | 11-1 | Valur | 6-0 | 5-1 |
| SL Benfica | 2-1 | AS Saint-Étienne | 2-0 | 0-1 |
| Rapid Viena | 1-2 | Eintracht Braunschweig | 1-0 | 0-2 |
| Juventus FC | 1-0 | Rapid Bucarest | 1-0 | 0-0 |

## Quarts de final

| Equip 1 | Global | Equip 2 | Anada | Tornada |
| Manchester United FC | 2-1 | Górnik Zabrze | 2-0 | 0-1 |
| Reial Madrid | 4-2 | Sparta Praga | 3-0 | 1-1 |
| Vasas | 0-3 | SL Benfica | 0-0 | 0-3 |
| Eintracht Braunschweig | 3-3 | Juventus FC | 3-2 | 0-1 |
* ↑ Juventus passà a semifinals derrotant l'Eintracht Braunschweig en el partit de desaempat per 1-0.

## Semifinals

| Equip 1 | Global | Equip 2 | Anada | Tornada |
| Manchester United FC | 4-3 | Reial Madrid | 1-0 | 3-3 |
| SL Benfica | 3-0 | Juventus FC | 2-0 | 1-0 |

## Final

| Manchester United FC | 4 – 1 (pr) | SL Benfica |
| Charlton 53' 99' Best 93' Kidd 94' | | Graça 75' |
* Guanyador de la Copa d'Europa 1967-68
* Manchester United F.C. Primer títol

## Referències

* 1 2 «European Competitions 1967-68». rsssf. [Consulta: 24 febrer 2024].
* ↑ «Temporada 1967-68 a la web de la UEFA». UEFA. [Consulta: 24 febrer 2024].
# Friendship (Maine)

Friendship és una població dels Estats Units a l'estat de Maine (EUA). Segons el cens del 2000 tenia 1.204 habitants.

## Demografia

Segons el cens del 2000, Friendship tenia 1.204 habitants, 508 habitatges, i 354 famílies. La densitat de població era de 33,2 habitants/km².
Dels 508 habitatges en un 25,8% hi vivien nens de menys de 18 anys, en un 60% hi vivien parelles casades, en un 6,1% dones solteres, i en un 30,3% no eren unitats familiars. En el 23,6% dels habitatges hi vivien persones soles el 12,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,37 i el nombre mitjà de persones que vivien en cada família era de 2,76.
Per edats la població es repartia de la següent manera: un 20,9% tenia menys de 18 anys, un 6,9% entre 18 i 24, un 26,2% entre 25 i 44, un 26,3% de 45 a 60 i un 19,7% 65 anys o més.
L'edat mediana era de 43 anys. Per cada 100 dones de 18 o més anys hi havia 97,5 homes.
La renda mediana per habitatge era de 39.348 $ i la renda mediana per família de 41.648 $. Els homes tenien una renda mediana de 29.605 $ mentre que les dones 19.000 $. La renda per capita de la població era de 20.409 $. Entorn del 8,3% de les famílies i l'11% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Friendship». American Fact Finder. Oficina del Cens dels Estats Units, 12-01-2010. Arxivat de l'original el 15 de febrer 2020. [Consulta: 7 d’agost 2010].
* ↑ «Geographic Comparison Table- Friendship». American Fact Finder. Oficina del Cens dels Estats Units, 12-01-2010.
Viccionari
# Copa d'Europa de futbol 1974-75

La Copa d'Europa de futbol 1974-75 fou l'edició número vint en la història de la competició. Es disputà entre l'octubre de 1974 i el maig de 1975, amb la participació inicial de trenta equips de 30 federacions diferents.
La competició fou guanyada pel Bayern Múnic a la final davant del Leeds.

## Primera ronda

| Equip 1 | Global | Equip 2 | Anada | Tornada |
| Hvidovre IF | 1-2 | Ruch Chorzów | 0-0 | 1-2 |
| Jeunesse Esch | 2-5 | Fenerbahçe | 2-3 | 0-2 |
| Hajduk Split | 9-1 | Keflavík | 7-1 | 2-0 |
| Saint-Étienne | 3-1 | Sporting | 2-0 | 1-1 |
| Bayern Múnic | Bye | - | - | - |
| Magdeburg | Bye | - | - | - |
| Cork Celtic | abandonament¹ | Omonia | - | - |
| Viking | 2-6 | Ararat Yerevan | 0-2 | 2-4 |
| Levski-Spartak | 1-7 | Újpesti Dózsa | 0-3 | 1-4 |
| Leeds | 5-3 | Zürich | 4-1 | 1-2 |
| Slovan Bratislava | 5-5² | Anderlecht | 4-2 | 1-3 |
| Celtic | 1-3 | Olympiacos | 1-1 | 0-2 |
| Feyenoord | 11-1 | Coleraine | 7-0 | 4-1 |
| VÖEST Linz | 0-5 | FC Barcelona | 0-0 | 0-5 |
| Valletta | 2-4 | HJK | 1-0 | 1-4 |
| Universitatea Craiova | 3-4 | Åtvidaberg | 2-1 | 1-3 |
¹ Omonia abandonà per la situació política de Xipre.
² Anderlecht passà a la segona ronda per la regla del valor doble dels gols en camp contrari.

## Segona ronda

| Equip 1 | Global | Equip 2 | Anada | Tornada |
| Ruch Chorzów | 4-1 | Fenerbahçe | 2-1 | 2-0 |
| Hajduk Split | 5-6 | Saint-Étienne | 4-1 | 1-5 |
| Bayern Múnic | 5-3 | Magdeburg | 3-2 | 2-1 |
| Cork Celtic | 1-7 | Ararat Yerevan | 1-2 | 0-5 |
| Újpesti Dózsa | 1-5 | Leeds | 1-2 | 0-3 |
| Anderlecht | 5-4 | Olympiacos | 5-1 | 0-3 |
| Feyenoord | 0-3 | FC Barcelona | 0-0 | 0-3 |
| HJK | 0-4 | Åtvidaberg | 0-3 | 0-1 |

## Quarts de final

| Equip 1 | Global | Equip 2 | Anada | Tornada |
| Ruch Chorzów | 3-4 | Saint-Étienne | 3-2 | 0-2 |
| Bayern Múnic | 2-1 | Ararat Yerevan | 2-0 | 0-1 |
| Leeds | 4-0 | Anderlecht | 3-0 | 1-0 |
| FC Barcelona | 5-0 | Åtvidaberg | 2-0 | 3-0 |

## Semifinals

| Equip 1 | Global | Equip 2 | Anada | Tornada |
| Saint-Étienne | 0-2 | Bayern Múnic | 0-0 | 0-2 |
| Leeds | 3-2 | FC Barcelona | 2-1 | 1-1 |

## Final

| FC Bayern Múnic | 2-0 | Leeds |
| Roth 71' Müller 81' | | |
* Guanyador de la Copa d'Europa 1974-75
* FC Bayern Múnic Segon títol

## Enllaços externs

* Temporada 1974-75 al web de la UEFA
* RSSSF
# Niord

En la mitologia escandinava, Niord (en norrè Njǫrðr) és el déu del vent, la terra costanera fèrtil, els mariners, la navegació i la pesca. És el pare dels bessons Freire i Freia, deïtats de la fertilitat.

## Referències

* ↑ «Mitologia norrena i celta | enciclopedia.cat». [Consulta: 27 maig 2024].
* ↑ «Macià Riutort i Riutort: ÍSLENSK-KATALÓNSK ORÐABÓK L - DICCIONARI ISLANDÈS-CATALÀ L». [Consulta: 27 maig 2024].
# Gray (Maine)

Gray és una població dels Estats Units a l'estat de Maine (EUA). Segons el cens del 2008 tenia 7.541 habitants.

## Demografia

Segons el cens del 2000, Gray tenia 6.820 habitants, 2.637 habitatges, i 1.890 famílies. La densitat de població era de 60,9 habitants/km².
Dels 2.637 habitatges en un 33,5% hi vivien nens de menys de 18 anys, en un 60,9% hi vivien parelles casades, en un 8% dones solteres, i en un 28,3% no eren unitats familiars. En el 19,7% dels habitatges hi vivien persones soles el 7,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,57 i el nombre mitjà de persones que vivien en cada família era de 2,98.
Per edats la població es repartia de la següent manera: un 24,6% tenia menys de 18 anys, un 6,3% entre 18 i 24, un 34,6% entre 25 i 44, un 24,6% de 45 a 60 i un 9,9% 65 anys o més.
L'edat mediana era de 37 anys. Per cada 100 dones de 18 o més anys hi havia 99,6 homes.
La renda mediana per habitatge era de 50.107$ i la renda mediana per família de 55.806$. Els homes tenien una renda mediana de 36.342$ mentre que les dones 26.433$. La renda per capita de la població era de 22.050$. Entorn de l'1,3% de les famílies i el 2,6% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Gray». American Fact Finder. Oficina del Cens dels Estats Units, 12-01-2010. Arxivat de l'original el 10 de febrer 2020. [Consulta: 7 d’agost 2010].
* ↑ «Geographic Comparison Table- Gray». American Fact Finder. Oficina del Cens dels Estats Units, 12-01-2010.
Viccionari